**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 1 ครั้งที่ 1/2561**

**วันที่ 5 กุมภาพันธ์ 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ |  - | ขาด |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 |  - | ขาด |
| 8 | นายสมพร หญีตน้อย | สมาชิกหมู่ที่ 4 | นายสมพร หญีตน้อย |  |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | นายวัฒนา รอดเผือก |  |
| 11 | นายตรีมล หนูชนะภัย | สมาชิกหมู่ที่ 5 | นายตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 |  - | ขาด |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 2 | นางพัชรี กิ่งแก้ว | รองนายก อบต.สองพี่น้อง | นางพัชรี กิ่งแก้ว |  |
| 3 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 4 | นายสมชาย ต่างประเทศ | แพทย์ประจำตำบล | นายสมชายต่างประเทศ |  |
| 5 | นายประยูร เผือกจันทร์ | ผู้ใหญ่บ้านหมู่ที่ 5 | นายประยูร เผือกจันทร์ |  |
| 6 | นายสมพูล มีสุวรรณ | ผู้ใหญ่บ้านหมู่ที่ 1 | นายสมพูล มีสุวรรณ |  |
|  |  |  |  |  |

1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 1 ครั้งที่ 1/2561**

**วันที่ 5 กุมภาพันธ์ 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

**ประธานสภาฯ** กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 1 ครั้งที่ 1/2561

**ระเบียบวาระที่ 1 เรื่องที่ประธานแจ้งที่ประชุมทราบ**

1.1 แจ้งเรื่องด้วยทางวิทยาลัยการอาชีพท่าแซะได้ลงพื้นที่ปฏิบัติงานชุดช่างประจำศูนย์ซ่อมสร้างเพื่อชุมชน ซึ่งเป็นกิจกรรมพัฒนารูปแบบและยกระดับศูนย์ซ่อมสร้างเพื่อชุมพร ประจำปี 2561 โดยแผนปฏิบัติการก็จะตามรายละเอียดที่เลขาสภาฯได้นำแจกกับสมาชิกไปแล้ว

1.2 แจ้งเรื่องทางคณะผู้บริหารก็จะแนะนำเจ้าหน้าที่ที่มาทำงานที่ อบต.สองพี่น้องใหม่ด้วยกันสองคน

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

2.1 รับรองรายงานการประชุมสภาองค์การบริหารส่วนตำบลสองพี่น้อง สมัยวิสามัญ สมัยที่4 ครั้งที่ 1/2560

**มติที่ประชุม** ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยวิสามัญ สมัยที่ 4 ครั้งที่ 1/2560 11 ท่าน ขาด 3 ท่าน จากสมาชิกทั้งหมด 14 ท่าน

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

 3.1 กิจกรรม อบต

 3.1.1 เรื่องถนนราษฎร์บำรุงพิทักษ์สันติ

นายตรีมล หนูชนะภัย สมาชิกสภาฯ หมู่ที่ 5 นำเรียนตอนนี้ถนนเส้นราษฎร์บำรุงพิทักษ์สันติไปถึงเนินสำราญตอนนี้ชำรุดมากการสัญจรของชาวบ้านไม่สะดวกโดยเฉพาะตรงลานปาล์มสมพงษ์ไปร้านอ้อเหว่า ก็ขอให้คณะผู้บริหารได้จัดหางบประมาณหรือไม่ก็เงินจ่ายขาดก็ได้ให้รีบเข้าไปดำเนินการให้กับชาวบ้านด้วย

นายนิยม คล้ายอักษร สมาชิกสภาฯ หมู่ที่ 2 นำเรียนเรื่องถนนสายเขากระดูกสะพานหินที่ชำรุดจากผู้ประกอบการที่ได้เข้าไปบรรทุกไม้ยาง อยากจะทราบว่าผู้บริหารได้ทำหนังสือถึงผู้ประกอบการให้มาแก้ไขถนนที่ชำรุดแล้วหรือยังรวมถึงถนนเส้นทรายขาวด้วยที่ชำรุดจากผู้ประกอบการเช่นกันก็ขอให้รีบดำเนินการให้ด้วย

นางพัชรี กิ่งแก้ว รองนายก อบต.สองพี่น้อง นำเรียนในเรื่องถนนของ ม.2 นั้น ขอไปศึกษารายละเอียดให้ชัดเจนก่อนแล้วจะมาตอบในการประชุมครั้งต่อไป

 3.1.2 เรื่องน้ำท่วมขังในหมู่บ้าน

นายวัฒนา รอดเผือก สมาชิกสภาฯ หมู่ที่ 5 นำเรียนในหมู่ที่ 5 มีอยู่ 3 จุดใหญ่ๆที่น้ำท่วมขังทุกปี คือ

1. บ้านคุณทวีศักดิ์ คล้ายอักษรเป็นร้านค้าเวลาฝนตกหนักน้ำจะระบายไม่ทันต้องเพิ่มท่อระบายน้ำอีกประมาณ 20 ลูกได้

/2.บ้านคุณ...

2

 2. บ้านคุณรัตนา มลการนา มีปัญหามานานคือต้องใช้เครื่องจักรไปขุดร่องน้ำให้ลึกพร้อมกับฝังท่อใหม่

 3. บ้านคุณกฤษฎา มากบำรุง น้ำท่วมทุกปีเช่นกัน ก็อยากจะหารือกับผู้บริหารว่าให้จัดหางบประมาณส่วนไหนไปช่วยเหลือชาวบ้านก่อนได้หรือไม่เพราะชาวบ้านเดือดร้อนจริงๆ เวลาฝนตกหนัก

 3.1.3 เรื่องประปาในตำบล 1-7

นายนิยม คล้ายอักษร สมาชิกสภาฯ หมู่ที่ 2 นำเรียนช่วงนี้ก็เข้าฤดูแล้งแล้วก็ขอให้ทางคณะผู้บริหารได้จัดหางบประมาณเพื่อเป่าบ่อบาดาลให้กับทางหมู่บ้านด้วย เพราะตอนนี้จากการพูดคุยกับสมาชิกทุกหมู่ก็รู้สึกว่าจะมีปัญหากันทุกหมู่สำหรับบ่อบาดาลก็ขอให้ดำเนินการให้ด้วย

นางพัชรี กิ่งแก้ว รองนายก อบต.สองพี่น้อง นำเรียนเรื่องเป่าบ่อบาดาลก็ขอให้สมาชิกทุกหมู่รวบรวมบ่อบาดาลมาเลยเดี๋ยวจะปรึกษากับทางนายก.และจะดำเนินการให้

นายสุนทร ทรทึก สมาชิกสภาฯ หมู่ที่ 7 นำเรียนเรื่องประปาของหมู่ที่ 7 ตัวที่อยู่ที่วัดดวงดีมีปัญหาน้ำไม่ขึ้นอยู่ตอนนี้ก็ขอให้ช่างเข้าไปแก้ไขให้ด้วย เพื่อจะได้มีน้ำไว้สำรองใช้ในช่วงหน้าแล้งก็อยากจะบอกกับสมาชิกว่า ให้นำเข้าแผนเอาไว้เลยสำหรับประปาที่มีปัญหาอยู่

นายธวัช เหลือสืบชาติ สมาชิกสภาฯ หมู่ที่ 4 นำเรียนเรื่องประปาตัวที่ขยายเขตของหมู่ที่ 4 ตัวที่ขยายตรงบ้าน ผู้ช่วยติ๊ก ตรงต้นไทรมีปัญหาคือท่อไม่ได้มาตรฐาน และตอนนี้ท่อน้ำก็แตกเกือบทุกอาทิตย์และยังไม่ได้รับการแก้ไข และยังไม่ได้ใช้น้ำอีกประมาณ 1,500 เมตร และจะหมดระยะเวลาประกันในเดือน มีนาคม 2561 นี้ แล้วด้วยก็ขอฝากให้ผู้บริหารติดตามให้ด้วย

นายสมชาย มารจรูญ สมาชิกสภาฯ หมู่ที่ 6 นำเรียนเรื่องโครงการที่กันเงินเหลื่อมปีเอาไว้ของหมู่ที่ 6 ที่ขุดเจาะบ่อมาดาล พร้อมด้วยระบบประปาทางคณะผู้บริหารได้ดำเนินการติดตามให้ถึงไหนแล้วก็ขอให้รีบดำเนินการให้ด้วยเพราะเข้าฤดูแล้งอีกแล้วชาวบ้านน้ำไม่พอใช้อยู่

นายวีรวัฒน์ พร้อมเมตตา สมาชิกสภาฯ หมู่ที่ 1 นำเรียนเรื่องประปาท่าใหญ่ของหมู่ที่ 1 การดำเนินงานของผู้รับเหมาล่าช้ามากและช่วงน้ำก็เริ่มเข้าสู่ฤดูแล้งแล้วและเริ่มมีผลกระทบต่อผู้ใช้น้ำอยากให้ทางคณะผู้บริหารให้ช่วยเร่งผู้ประกอบการให้มาดำเนินงานให้แล้วเสร็จด้วยและฝากบอกทางผู้ประกอบการด้วยว่าเงินค่าปรับทางหมู่ที่ 1 เราไม่อยากได้แล้วเราอยากได้น้ำใช้มากกว่า

 3.1.4 เรื่องสะพานแขวนของหมู่ที่ 4

นายธวัช เหลือสืบชาติ สมาชิกสภาฯ หมู่ที่ 4 นำเรียนเรื่องสะพานแขวนของหมู่ที่ 4 ตอนนี้รู้สึกว่าจะชำรุดมากกว่าเดิมคือ มีตาปูโผล่และไม้ก็เริ่มผุแล้วด้วย ก็อยากจะหารือกับทางคณะผู้บริหารว่า เรื่องเงินจ่ายขาดของหมู่ที่ 4 นั้นนำมาซ่อมสะพานแขวนได้หรือไม่ หรือไม่ก็ให้รีบหางบประมาณส่วนไหนมาช่วยก่อนได้หรือไม่ เพราะกลัวว่าจะเกิดอันตรายขึ้นกับชาวบ้านที่ใช้สะพานสัญจรอยู่

นางพัชรี กิ่งแก้ว รองนายก อบต.สองพี่น้อง นำเรียนเรื่องสะพานแขวนนั้นได้นำเรียนไปครั้งหนึ่งแล้วว่าทางอบต.สองพี่น้องได้ทำหนังสือแจ้งไปทาง อบจ.แล้วส่วนที่สมาชิกหมู่ที่ 4 จะให้นำงบประมาณของเราเข้าไปซ่อมนั้นก็ขอไปปรึกษากับท่านนายกและผู้ที่เกี่ยวข้องดูก่อน และจะมาให้คำตอบในการประชุมครั้งต่อไป

/3.2กำนัน...

3

 3.2 กำนัน,ผู้ใหญ่บ้าน,แพทย์,ผู้ช่วยฯ,สารวัตรฯ/ส่วนราชการ

นายประยูร เผือกจันทร์ ผู้ใหญ่บ้านหมู่ที่ 5 นำเรียนวันนี้ก็มีเรื่องจะมาแจ้งให้ทราบหลายเรื่องคือ

 - การขึ้นทะเบียนผู้มีรายได้น้อยก็ขอฝากประชาสัมพันธ์ให้สมาชิกบอกกับลูกบ้านของตัวเองด้วยว่าให้มาขึ้นทะเบียนใหม่ในวันที่ 19-20 กุมภาพันธ์ 61 นี้ที่อบต.สองพี่น้อง

 - การเล่นการพนันตอนก็ขอความร่วมมือให้บอกกับชาวบ้านด้วยว่างานสีดำนั้น ห้ามเล่นการพนันทุกชนิด

 - ยาเสพติด อยากจะให้ผู้นำทุกท่านได้ช่วยกันให้ข้อมูลเกี่ยวกับยาเสพติดให้พื้นที่ของเราให้พื้นที่ของเราให้กับทางเจ้าหน้าที่ด้วยเพื่อช่วยกันลดปัญหาเรื่องยาเสพติด

นายสมพูล มีสุวรรณ ผู้ใหญ่บ้านหมู่ที่ 1 นำเรียนเรื่องประปาตัวท่าใหญ่ของหมู่ที่ 1 ตั้งแต่เดือน มีนาคม 2559 ตอนนี้เป็นเวลาปีกว่าแล้ว ทำไมถึงยังดำเนินการไม่แล้วเสร็จก็ขอให้ผู้บริหารได้บอกสาเหตุให้ทราบด้วยว่าเป็นเพราะสาเหตุอะไร เพราะชาวบ้านเดือดร้อนอยู่

 - เรื่องการแข่งขันกีฬาเชื่อมความสัมพันธ์ก็จะจัดประมาณปลายเดือนกุมภาพันธ์นี้ โดยจะมี ทีมผู้นำ เจ้าหน้าที่ตำรวจ ทหาร ชมรม และประชาชนทั่วไป ส่วนเรื่องรายละเอียดจะหนังสือแจ้งให้ทราบอีกครั้งหนึ่ง

 - เรื่องยาเสพติดตอนนี้ทางเราไม่มีเครื่องมือตรวจยาเสพติดเพราะทางอำเภอไม่ออกให้แล้วจึงทำให้ทางเราไม่มีเครื่องมือคัดกรองผู้ที่เสพยาเสพติดจึงทำให้เป็นอุปสรรคมากในตอนนี้

นางพัชรี กิ่งแก้ว รองนายก อบต.สองพี่น้อง นำเรียนเรื่องประปาตัวท่าใหญ่ของหมู่ที่ 1 เมื่อวันศุกร์นายกได้มีการประชุมเจ้าหน้าที่ทุกส่วนและแจ้งให้ผู้เกี่ยวข้องได้ดำเนินการไปแล้วว่าสิ้นเดือนกุมภาพันธ์นี้ ถ้าหากว่าผู้ประกอบการยังไม่ดำเนินการใดๆทางอบต. ก็จะจัดการขั้นเด็ดขาดหรือไม่ก็คงต้องทำการยกเลิกสัญญา

**ระเบียบวาระที่ 4** **เพื่อพิจารณาเห็นชอบ**

- ไม่มีท่านใดนำเข้าเพื่อพิจารณาเห็นชอบ

**ระเบียบวาระที่ 5** **เรื่องอื่นๆ**

5.1 ตั้งคณะกรรมการตรวจรายงานการประชุมสภาฯ

นายธวัช เหลือสืบชาติ สมาชิกสภาฯ หมู่ที่ 4

 เสนอ นายวีรวัฒน์ พร้อมเมตตา สมาชิกสภาฯ หมู่ที่ 1

 ผู้รับรอง 1.นายปรีชา มีสุวรรณ สมาชิกสภาฯ หมู่ที่ 1

 2.นายนิยม คล้ายอักษร สมาชิกสภาฯ หมู่ที่ 2

นายสุนทร ทรทึก สมาชิกสภาฯ หมู่ที่ 7

 เสนอ นายจเร ปานแก้ว สมาชิกสภาฯ หมู่ที่ 7

 ผู้รับรอง 1.นายตรีมล หนูชนะภัย สมาชิกสภาฯ หมู่ที่ 5

 2.นายสมพร หญีตน้อย สมาชิกสภาฯ หมู่ที่ 4

 /5.2 นัด...

4

 5.2 นัดประชุมสภาฯครั้งต่อไป

 นัดประชุมครั้งต่อไป สมัยสามัญ สมัยที่1 ครั้งที่ 2/2561 ในวันที่ 12 กุมภาพันธ์ 2561 ณ ห้องประชุมสภาองค์การบริหารส่วนตำบลสองพี่น้อง เวลา 09.30 น. แต่งกายเครื่องแบบกากี

**ประธานสภาฯ** กล่าวขอบคุณสมาชิกและผู้เข้าร่วมประชุมทุกท่าน และขอเชิญประชุมครั้งต่อไปอย่างพร้อมเพรียงกัน

**ปิดประชุม** เวลา 15.00 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

 ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

 ลงชื่อ........วีรวัฒน์ พร้อมเมตตา................

 ( นายวีรวัฒน์ พร้อมเมตตา )

 สมาชิกสภาองค์การบริหารส่วนตำบลสองพี่น้อง หมู่ที่ 1

 ลงชื่อ..........จเร ปานแก้ว.................

 (นายจเร ปานแก้ว)

สมาชิกสภาองค์การบริหารส่วนตำบลสองพี่น้อง หมู่ที่ 7